Bourbon nou ál meer gewild in SA(Foto: Verskaf) Al meer Suid-Afrikaners is besig om ŉ palet en waardering vir bourbon, ŉ soort Amerikaanse whiskey, te ontwikkel. Rowan Gibb, ambassadeur van Woordford Reserve, ŉ bekende bourbon-handelsmerk, sê bourbon het ŉ ryk en fassinerende geskiedenis, wat bydra tot sy aanloklikheid. “Bourbon het iets om te bied vir elke whiskey-palet, van ŉ sterk graan- en houtsmaak tot soet node soos vrugte, blomme en speserye,” sê Gibb. Sowat vier miljoen Suid-Afrikaners drink graag whiskey, wat dit een van die gewildste alkoholsoorte in die land maak. Gibb verduidelik dat whiskey-drinkers aanvanklik grotendeels ouer mans was, maar vroue het ook deesdae ŉ nuutgevonde entoesiasme daarvoor. “Onlangse verslae van ŉ verskeidenheid bedryfsontleders dui aan dat meer vroue whiskey begin geniet. “Hierdie verslae toon dat die groei in die bourbonkategorie floreer danksy ŉ entoesiastiese aanvraag van die verbruiker uit elke inkomstegroep van 40-jaar en jonger. In sommige internasionale verslae is getoon dat amper die helfte van die bourbon-drinkers vroue is.” Gibb sê ook bourbon het ŉ nuwe gewilde mark geskep onder die sogenaamde millennials. “Hulle is geïnteresseerd in die proses en die storie van die whiskey. Hulle besoek feeste, proe-geleenthede en brouerye in ŉ poging om meer te leer. Hulle is vol verwondering daaroor.” Volgens die Distilled Spirits Council van die VSA is Suid-Afrika een van die belowendste uitvoermarkte vir Amerikaanse whiskey soos bourbon. Amerikaanse whiskey-uitvoere na Suid-Afrika het van 2016 tot 2017 met 17% gegroei tot meer as $10,5 miljoen (sowat R170 miljoen) Elizabeth McCall (Foto: Verskaf) Wat die verskil tussen whiskey en bourbon? Elizabeth McCall, assistent meesterdistilleerder van Woodford Reserve, verduidelik dat bourbon slegs in die VSA produseer word, meestal in Kentucky. “Ten minste 51% mielies word gebruik en rog, gort en koring maak die res van die versnit op. Bourbon moet van ten minste 51% mielies gemaak word om as bourbon geklassifiseer te word.” Vir meer inligting oor Woorford Reserve besoek hul webtuiste hier.